**Usmernenie k poskytovaniu obedov a dotácie od 1.1.2024**

Nárok na dotáciu (obedy zdarma) má každý žiak základnej školy ak splní tieto podmienky:

1. **zákonný zástupca žiaka požiadal o dotáciu prostredníctvom Edupage alebo písomne** (Dotácia nemá vplyv na poberanie daňového bonusu. Nárok má každý, aj keď poberá daňový bonus, iné dávky...)
2. **žiak sa zúčastnil na vyučovaní**

Prítomnosť žiaka na vyučovaní musí byť zaevidovaná v dochádzkovom systéme do 8,00 hod. V prípade, že žiak príde na vyučovací proces neskôr (napr. z dôvodu návštevy lekára), zákonný zástupca je povinný neskorší príchod nahlásiť vedúcej školskej jedálne, aby mu pripravili obed. Neoznámený neskorší príchod na vyučovací proces a neoznačený príchod v systéme dochádzky sa bude považovať za neprítomnosť žiaka na vyučovaní a obed sa mu nepripraví. V prípade, ak si žiak zabudne čip, nahlási to triednej učiteľke alebo vedúcej školskej jedálne, ktorá žiaka zaeviduje v dochádzkovom systéme.

1. **žiak odobral obed v školskej jedálni**

Ak žiak príde ráno na vyučovanie, bude zapísaný v triednej knihe, prihlásený na obed avšak obed neodoberie, nebude mu za tento obed poskytnutá dotácia. Odobratie obeda musí žiak potvrdiť čipom pri výdajnom okienku školskej jedálne. Ak čip nemá, nahlási to vedúcej jedálne, ktorá zaznamená odobratie obeda v systéme.

V zmysle VZN č. 237 mesta Košice (§ 16, bod 4) uhrádza zákonný zástupca žiaka, **príspevok na režijné náklady vo výške 8,00 € mesačne. (**Odporúčame uhradiť tento príspevok spolu v sume 48,00 € na mesiac január až jún 2024)

Zákonný zástupca zodpovedá za včasné odhlásenie dieťaťa zo stravy. V prípade, že stravník nesplní uvedené podmienky pre poskytnutie dotácie na podporu výchovy k stravovacím návykom dieťaťa, zákonný zástupca je povinný nahradiť škodu spôsobenú porušením povinnosti a bude sa mu účtovať hodnota stravy v plnej výške za každý neodhlásený deň.

Odhlásiť alebo prihlásiť sa na stravovanie je možné ráno do 8,00 hod. Za neodobratú a včas neodhlásenú stravu sa finančná ani vecná náhrada neposkytuje.

Bližšie informácie u vedúcej školskej jedálne.( tel. č. 055/6444059)